
ΤΕΥΧΟΣ ΔΕΥΤΕΡΟ 


Αρ 


. Φύλλου 2456 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση του Μεταπτυχιακού Προγράμματος 
Σπουδών του Τμήματος Επιστήμης Τροφίμων και 
Διατροφής του Ανθρώπου με τίτλο «Τρόφιμα, Δι¬ 
ατροφή και Υγεία (Εοοά, Νυΐπΐίοη 3πά ΗθβΙϊΓι)». 

2 Κανονισμός διδακτορικών σπουδών του τμήμα¬ 
τος Θεωρίας και Ιστορίας της Τέχνης της Σχολής 
Καλών Τεχνών της Ανωτάτης Σχολής Καλών Τε¬ 
χνών. 


ΑΠΟΦΑΣΕΙΣ 

Αριθμ. 4592 _ (1) 

Επανίδρυση του Μεταπτυχιακού Προγράμματος 
Σπουδών τουΤμήματος ΕπιστήμηςΤροφίμων και 
Διατροφής του Ανθρώπου με τίτλο «Τρόφιμα, Δι¬ 
ατροφή και Υγεία (Εοοά, Νυΐπΐίοη 3ηά ΗθηΙϊΗ)». 

Η ΣΥΓΚΛΗΤΟΣ ΤΟΥ ΓΕΩΠΟΝΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 
(Συνεδρία: 533/16.04.2018) 

Έχοντας υπόψη: 

1. τον νόμο 4485/04.08.2017 κεφάλαιο ΣΤ' Δεύτερος 
και Τρίτος Κύκλος Σπουδών, άρθρα 30-45 και άρθρο 85 
(ΦΕΚΑΊ 14/04.08.2017), 

2. την υπουργική απόφαση ΥΠ.Π.Ε.Θ., 163204/Ζ1/ 
29.09.2017 Εφαρμογή διατάξεων ν. 4485/04.08.2017 
(ΦΕΚ ΑΊ 14/04.08.2017) για θέματα μεταπτυχιακών 
σπουδών και εκπόνησης διδακτορικών διατριβών-Λοι- 
πά θέματα, 

3. την υπουργική απόφαση ΥΠ.Π.Ε.Θ., 203446/Ζ1/ 
22.11.2017 Διευκρινήσεις σχετικά με την εφαρμογή δι¬ 
ατάξεων του ν.4485/04.08.2017 (ΦΕΚ ΑΊ 14/04.08.2017), 

4. την υπουργική απόφαση ΥΠ.Π.Ε.Θ., 216772/Ζ1 / 
08.12.2017 Τρόπος κατάρτισης του αναλυτικού προϋ¬ 
πολογισμού λειτουργίας και της έκθεσης βιωσιμότητας 
των Π.Μ.Σ. (ΦΕΚ Β' 4334/12.12.2017), 

5. την υπουργική απόφαση ΥΠ.Π.Ε.Θ., 41931/ 
Ζ1/13.03.2018 Ρύθμιση θεμάτων Ίδρυσης Κοινών Π.Μ.Σ. 
και εκπόνησης διδακτορικών διατριβών με συνεπίβλεψη 
μεταξύ ημεδαπών Α.Ε.Ι. και αναγνωρισμένων ως ομοτα- 


γών Ιδρυμάτων ή Ερευνητικών Κέντρων και Ινστιτούτων 
της αλλοδαπής (ΦΕΚ Β'972/19.03.2018), 

6. την Εγκύκλιο ΥΠ.Π.Ε.Θ. 45070/Ζ1 /19.03.2018 - Κοινο¬ 
ποίηση διατάξεων του ν.4521/18 (Α'38) «Ίδρυση Πανεπι¬ 
στημίου Δυτικής Αττικής και άλλες διατάξεις» - Αποστο¬ 
λή ενδεικτικού υποδείγματος συνοδευτικών εγγράφων 
της παρ. 3 του άρθρου 32 του ν.4485/2017, 

7. την Εγκύκλιο ΥΠ.Π.Ε.Θ. 26407/Ζ1/15.02.2018 Ίδρυ¬ 
ση - Επανίδρυση Π.Μ.Σ. σε εφαρμογή των διατάξεων 
του ν.4485/2017 (114 Α'), 

8. την Εγκύκλιο ΥΠ.Π.Ε.Θ. 42777/Ζ1 /14.03.2018 - Ίδρυ¬ 
ση -Επανίδρυση Π.Μ.Σ σε εφαρμογή των διατάξεων του 
ν.4485/2017 (114 Α'), 

9. την πράξη του Πρύτανη α.π. 353/15.01.2018 σχετικά 
με την σύσταση Επιτροπής Μεταπτυχιακών Σπουδών 
(Ε.Μ.Σ.) του Γ.Π.Α. και σύμφωνα με την υφιστάμενη νο¬ 
μοθεσία (ν. 4485/04.08.2017, άρθ. 31, παρ. 6 και άρθ. 32, 
παρ. 5, ΦΕΚ ΑΊ 14/04.08.2017), 

10. το έγγραφο με α.π. 563/15.01.2018του Προέδρου 
της Επιτροπής Μεταπτυχιακών Σπουδών (Ε.Μ.Σ.), Ανα¬ 
πληρωτή Πρύτανη, Καθηγητή Επαμεινώνδας. Παπλωμα¬ 
τά, προς τα Τμήματα του Γ.Π.Α., 

11. το έγγραφο με α.π. 571/19.01.2018του Προέδρου 
της Επιτροπής Μεταπτυχιακών Σπουδών (Ε.Μ.Σ.), Ανα¬ 
πληρωτή Πρύτανη, Καθηγητή κ. Επαμεινώνδας. Παπλω¬ 
ματά, προς τα Τμήματα του Γ.Π.Α., 

12. το απόσπασμα πρακτικών (Συνεδρία: 531/ 
08.02.2018) της Συνέλευσης του Τμήματος Επιστήμης 
Τροφίμων και Διατροφής του Ανθρώπου, που αφορά 
την Επανίδρυση του Μεταπτυχιακού Προγράμματος 
Σπουδών με τίτλο «Τρόφιμα, Διατροφή και Υγεία (Εοοά, 
Νυΐπΐίοη 3ηά ΗθβΙϊΓι)». 

13. τα απαιτούμενα συνοδευτικά δικαιολογητικά (με¬ 
λέτη σκοπιμότητας, έκθεση υποδομών του Τμήματος 
ΕΤ και ΔΑ και αναλυτικό προϋπολογισμό λειτουργίας- 
Έκθεση Βιωσιμότητας), 

14. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζει, εγκρίνει: 

(α) ομόφωνα την επανίδρυση του Μεταπτυχιακού 
Προγράμματος Σπουδών τουΤμήματος ΕπιστήμηςΤρο- 
φίμων και Διατροφής του Ανθρώπου με τίτλο ««Τρόφιμα, 
Διατροφή και Υγεία (Εοοά, Νυΐπΐίοη 3ηά ΗθβΙϊΓι)». 

(β) κατά πλειοψηφία εγκρίνει την επιβολή τέλους φοί¬ 
τησης, ως κατωτέρω: 

Εγκρίνουμε από το ακαδημαϊκό έτος 2018-2019 τη 
λειτουργία του Προγράμματος Μεταπτυχιακών Σπου¬ 
δών (Π.Μ.Σ.) τουΤμήματος ΕπιστήμηςΤροφίμων και Δι¬ 
ατροφής του Ανθρώπου του Γεωπονικού Πανεπιστημίου 
Αθηνών με τίτλο «Τρόφιμα, Διατροφή και Υγεία (Εοοά, 
Νυΐπΐίοη 3πά ΗθθΙίΡι)». 

Άρθρο 1 

Γενικές Διατάξεις 

Το Τμήμα Επιστήμης Τροφίμων και Διατροφής του 
Ανθρώπου (Ε.Τ.Δ.Α.) του Γεωπονικού Πανεπιστημίου 
Αθηνών θα λειτουργήσει από το ακαδημαϊκό έτος 2018 - 
2019 το Πρόγραμμα Μεταπτυχιακών Σπουδών (Π.Μ.Σ.) 
με τίτλο: «Τρόφιμα, Διατροφή και Υγεία (Εοοά, Νυΐπΐίοη 
3ηά ΗθβΙϊΓι)», σύμφωνα με τις διατάξεις της απόφασης 
αυτής και τις διατάξεις του ν. 4485/2017. 

Άρθρο 2 

Αντικείμενο 

Το αντικείμενο του Π.Μ.Σ. είναι η υψηλού επιπέδου 
εξειδίκευση στις επιστήμες των τροφίμων και της δια¬ 
τροφής του ανθρώπου. 

Ο σκοπός του Π.Μ.Σ. είναι: 

α) Η προαγωγή της επιστημονικής γνώσης σε θέματα 
που αφορούν στη χημεία τροφίμων, στη μελέτη και αξι¬ 
οποίηση φυσικών προϊόντων καθώς και στη διατροφή 
του ανθρώπου σε θέματα δημόσιας υγείας και πολιτικών. 

β) Η δημιουργία εξειδικευμένων επιστημόνων, ικανών 
να στελεχώσουν υπηρεσίες του δημόσιου και ιδιωτικού 
τομέα στα ευρύτερα γνωστικά αντικείμενα του Π.Μ.Σ. 
με στόχο την παραγωγή ανταγωνιστικών και υψηλής 
ποιότητας προϊόντων και η παροχή υψηλού επιπέδου 
υπηρεσιών. 

Άρθρο 3 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι τριτοβάθμιας 
εκπαίδευσης θετικών επιστημών, επιστημών υγείας και 
άλλων τμημάτων σχολών συναφούς γνωστικού αντικει¬ 
μένου της ημεδαπής και αντίστοιχων αναγνωρισμένων 
ομοταγών Ιδρυμάτων της αλλοδαπής. 

Άρθρο 4 

Χρονική Διάρκεια 

Η χρονική διάρκεια για την απονομή του Μ.Δ.Ε. είναι 
τρία (3) ακαδημαϊκά εξάμηνα. 

Κατά τα δύο πρώτα εξάμηνα γίνεται η παρακολούθη¬ 
ση των μαθημάτων ενώ το τελευταίο είναι αφιερωμένο 


στην έρευνα και συγγραφή της μεταπτυχιακής ερευνητι¬ 
κής διατριβής και στην πραγματοποίηση της πρακτικής 
εξάσκησης. 

Ο χρόνος αυτός μπορεί να παραταθεί μετά από από¬ 
φαση της Γενικής Συνέλευσης τους Τμήματος. Τυχόν 
υπέρβαση του ανωτέρω μέγιστου χρονικού ορίου ή της 
παράτασης που εδόθη χωρίς λήψη του μεταπτυχιακού 
τίτλου σπουδών συνεπάγεται διαγραφή του φοιτητή 
μετά από απόφαση της Γενικής Συνέλευσης. 

Άρθρο 5 

Μεταπτυχιακοί Τίτλοι 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(Μ.Δ.Ε.) με τίτλο «Τρόφιμα, Διατροφή και Υγεία (Εοοά, 
Νυΐπΐίοη 3ηά ΗθβΙϊΓι)» στις εξής κατευθύνσεις: 

I. Διατροφή, Δημόσια Υγεία και Πολιτικές 

II. Χημεία Τροφίμων και Διατροφή 

III. Μελέτη και Αξιοποίηση Φυσικών Προϊόντων 

Άρθρο 6 

Πρόγραμμα Μαθημάτων 

Για το Μεταπτυχιακό Δίπλωμα Ειδίκευσης, οι φοιτη¬ 
τές υποχρεούνται να παρακολουθήσουν τα παρακάτω 
μαθήματα και σειρά σεμιναρίων από ειδικούς που προ¬ 
έρχονται από τον ακαδημαϊκό χώρο, από ερευνητικά 
κέντρα, από τον χώρο της βιομηχανίας τροφίμων και 
από άλλους εθνικούς και διεθνείς φορείς. Η επιλογή 
των ανωτέρω θα γίνει σύμφωνα με τις διατάξεις του 
ν. 4485/2017. Πέραν τούτων, ο μεταπτυχιακός φοιτητής 
υποχρεούται σε δίμηνη πρακτική άσκηση σε επιχειρή- 
σειςτροφίμων ή συμβούλων, και σε εθνικούς και διεθνείς 
φορείς που έχουν σχέση με την παρεχόμενη εκπαίδευση 
του Π.Μ.Σ.Το σύνολο των Πιστωτικών Μονάδων (Ε(ΙΤ5) 
που απαιτούνται για την απόκτηση του Μ.Δ.Ε. ανέρχο¬ 
νται σε ενενήντα (90). Το πρόγραμμα των μαθημάτων 
διαμορφώνεται κατά κατεύθυνση ως εξής: 

I) Κατεύθυνση «Διατροφή, Δημόσια Υγεία και Πολι¬ 
τικές» 

Το πρώτο εξάμηνο περιλαμβάνει την παρακολούθηση 
των πέντε (5) υποχρεωτικών μαθημάτων του παρακάτω 
Πίνακα, τα οποία συνολικά αντιστοιχούν σε τριάντα (30) 
Ε(ΙΤ$. 

Το δεύτερο εξάμηνο περιλαμβάνει την παρακολούθη¬ 
ση των πέντε (5) υποχρεωτικών μαθημάτων της κατεύ¬ 
θυνσης (σύμφωνα με τον παρακάτω Πίνακα), τα οποία 
συνολικά αντιστοιχούν σε τριάντα (30) ΕΘΤ5. 


Α' ΕΞΑΜΗΝΟ 

Β' ΕΞΑΜΗΝΟ 

ΜΑΘΗΜΑΤΑ 

ΕΘΤ5 

ΜΑΘΗΜΑΤΑ 

ΕΘΤ5 

Εισαγωγή στη διατροφή του ανθρώπου 

6 

Διατροφική αντιμετώπιση χρόνιων 
νοσημάτων 

5 

Βιοστατιστική 

6 

Διατροφή και δημόσια υγεία - 
Διατροφική αγωγή 

5 

Μεθοδολογία διατροφικής έρευνας και 
επιδημιολογία 

6 

Πολιτική για τα τρόφιμα και την 
διατροφή 

6 

Βιοδραστικά συστατικά και 
λειτουργικά τρόφιμα 

6 

Επικοινωνία της επιστήμης των 
τροφίμων και της διατροφής 

8 

Νομοθεσία και συστήματα διαχείρισης ασφάλει¬ 
ας τροφίμων (ΗΑΟΘΡ) 

6 

Σύγχρονα καινοτόμα θέματα στα τρόφιμα 
και στη διατροφή 

6 

ΣΥΝΟΛΟ 

30 

ΣΥΝΟΛΟ 

30 


II) Κατεύθυνση «ΧημείαΤροφίμων και Διατροφή» 

Το πρώτο εξάμηνο περιλαμβάνει την παρακολούθηση των πέντε (5) υποχρεωτικών μαθημάτων του παρακάτω 
Πίνακα, τα οποία συνολικά αντιστοιχούν σε τριάντα (30) ΕΘΤ5. 


Το δεύτερο εξάμηνο περιλαμβάνει την παρακολούθηση τεσσάρων (4) μαθημάτων έκτων οποίων τα τρία (3) από 
αυτά είναι υποχρεωτικά και ένα (1) επιλέγεται από τους φοιτητές (σύμφωνα με τον παρακάτω Πίνακα), τα οποία 
συνολικά αντιστοιχούν σε τριάντα (30) Ε(ΙΤ5. 


Α' ΕΞΑΜΗΝΟ 

Β' ΕΞΑΜΗΝΟ 

ΜΑΘΗΜΑΤΑ 

Ε0Τ5 

ΜΑΘΗΜΑΤΑ 

Ε0Τ5 

Χημεία τροφίμων 

8 

Ανάλυση Τ ροφίμων 

10 

Βιοπολυμερή (ή Υδροκολλοειδή) τροφίμων 

6 

Σύγχρονα καινοτόμα θέματα στα τρόφιμα 
και στη διατροφή 

6 

Εφαρμοσμένη στατιστική - Χημειομετρία (στατι¬ 
στική ανάλυση δεδομένων) 

5 

Πολιτική για τα τρόφιμα και τη διατροφή 

6 

Εισαγωγή στη διατροφή του ανθρώπου 

5 

Επικοινωνία της επιστήμης των τροφίμων 
και της διατροφής (Επιλογής) 

8 

Νομοθεσία και Συστήματα 

Διαχείρισης Ασφάλειας Τροφίμων (ΗΑΟΙΡ) 

6 

Βιοδραστικότητα - τοξικότητα και τεχνικές 
ελέγχου τους (Επιλογής) 

8 

ΣΥΝΟΛΟ 

30 

ΣΥΝΟΛΟ 

30 


III) Κατεύθυνση «Μελέτη και αξιοποίηση φυσικών προϊόντων» 

Το κάθε εξάμηνο περιλαμβάνει την παρακολούθηση τεσσάρων (4) μαθημάτων, και την παρακολούθηση των 
Σεμιναρίων, τα οποία συνολικά αντιστοιχούν σε τριάντα (30) ΕΘΤ5. Δύο μαθήματα είναι υποχρεωτικά, ένα μάθημα 
επιλέγεται από τη Συντονιστική Επιτροπή για τους μεταπτυχιακούς φοιτητές ανάλογα με τις προπτυχιακές σπουδές 
τους, και ένα το οποίο επιλέγεται από τρεις τουλάχιστον φοιτητές, σύμφωνα με τον παρακάτω Πίνακα. 


Α' ΕΞΑΜΗΝΟ 

Β' ΕΞΑΜΗΝΟ 

ΜΑΘΗΜΑΤΑ 

Ε0Τ5 

ΜΑΘΗΜΑΤΑ 

Ε0Τ5 

Φυσικά προϊόντα 

10 

Ταυτοποίηση της δομής φυσικών προϊό¬ 
ντων 

10 

Τεχνικές παραλαβής - χρωματογραφικοί διαχω¬ 
ρισμοί φυσικών προϊόντων 

8 

Βιοδραστικότητα - τοξικότητα και τεχνικές 
ελέγχου τους 

8 

Εφαρμοσμένη στατιστική - Χημειομετρία (στατι¬ 
στική ανάλυση δεδομένων) (Επιλογής) 

5 

Σχεδιασμός και σύνθεση φυσικών μεταβολι¬ 
τών και παραγώγων τους (Επιλογής) 

5 

Πιστοποίηση της Αυθεντικότητας φυσικών προ¬ 
ϊόντων (Επιλογής) 

5 

Υπολογιστικές μέθοδοι για τη μελέτη δο¬ 
μής - δράσης βιοδραστικών ουσιών - μορι¬ 
ακή μηχανική (Επιλογής) 

5 

Ποιοτικός έλεγχος φυσικών προϊόντων (Επιλογής) 

5 

Φαρμακευτικά και αρωματικά φυτά (Καλλι¬ 
έργεια, συγκομιδή, μεταποίηση, 
εμπορική εκμετάλλευση) (Επιλογής) 

5 

Βιοποικιλότητα φαρμακευτικών- αρωματικών 
φυτών και βιοδραστικών προϊόντων 
(Επιλογής) 

5 

Χρήσεις φυσικών προϊόντων (Λειτουργικά 
τρόφιμα, φυσικά συντηρητικά, αγροχημικά, 
εκμετάλλευση παραπροϊόντων κτλ.) 
(Επιλογής) 

5 

Εισαγωγή στη Διατροφή του Ανθρώπου (Επιλο¬ 
γής) 

5 

Διατροφή και Δημόσια Υγεία - Διατροφική 
Αγωγή (Επιλογής) 

5 

Σεμινάρια 

2 

Σεμινάρια 

2 

ΣΥΝΟΔΟ 

30 

ΣΥΝΟΔΟ 

30 


Γ' Εξάμηνο (Κοινό για τις κατευθύνσεις 

Στο Γ' Εξάμηνο σπουδών εντάσσονται η Πρακτική Άσκηση (4 Ε(ΙΤ5), η παρακολούθηση Σεμιναρίων (2 Ε(ΤΓ5) και 
η εκπόνηση και συγγραφή της Μεταπτυχιακής Ερευνητικής Μελέτης (24 Ε(ΙΤ5), τα οποία συνολικά αντιστοιχούν 
σε τριάντα (30) Ε(ΙΤ5. 


Γ' ΕΞΑΜΗΝΟ 

Ε0Τ5 

Μεταπτυχιακή Ερευνητική Μελέτη 

24 

Πρακτική Άσκηση 

4 

Σεμινάρια 

2 

ΣΥΝΟΛΟ 

30 


Άρθρο 7 

Γλώσσα Διδασκαλίας 

Η γλώσσα διδασκαλίας του Π.Μ.Σ. είναι η ελληνική ενώ η αγγλική γλώσσα θα χρησιμοποιείται από προσκεκλη¬ 
μένους καθηγητές. Η εκπόνηση της διπλωματικής εργασίας μπορεί να γίνει σε οποιαδήποτε γλώσσας της Ε.Ε. μετά 
από απόφαση της Γενικής Συνέλευσης του Τμήματος. 

Άρθρο 8 

Αριθμός Εισακτέων 

Ο αριθμός εισακτέων στο Π.Μ.Σ. κατ'έτος ορίζεται κατ'ανώτατο όριο στους σαράντα πέντε (45). 

Άρθρο 9 

Προσωπικό 

Το Τμήμα Επιστήμης Τροφίμων και Διατροφής του Ανθρώπου διαθέτει ικανό αριθμό μελών Δ.Ε.Π., Ε.ΔΙ.Π. και 
Ε.Τ.Ε.Π. με αναγνώριση στον ελληνικό και το διεθνή επιστημονικό χώρο που θα καλύψουν τις διδακτικές και ερευ¬ 
νητικές ανάγκες του παρόντος προγράμματος. Επίσης, θα προσκαλούνται διακεκριμένοι ειδικοί επιστήμονες από 
πανεπιστήμια και ερευνητικά ιδρύματα της ημεδαπής και της αλλοδαπής σύμφωνα με τις διατάξεις του άρθρου 
36 του ν. 4485/2017. 

Άρθρο 10 

Υλικοτεχνική Υποδομή 

ΤοΤμήμα ΕπιστήμηςΤροφίμων και Διατροφής του Ανθρώπου διαθέτει όλη την απαραίτητη υλικοτεχνική υποδομή 
(κτιριακές υποδομές - αίθουσες διδασκαλίας - εργαστήρια, μηχανολογικό εξοπλισμό, επιστημονικά όργανα) για 
τις ανάγκες του μεταπτυχιακού προγράμματος. Επιπλέον, το Γεωπονικό Πανεπιστήμιο Αθηνών διαθέτει κεντρική 
βιβλιοθήκη και κέντρο πληροφόρησης που μπορεί να εξυπηρετήσει τις εκπαιδευτικές και ερευνητικές ανάγκες 
του προγράμματος. 

Άρθρο 11 

Κόστος Αειτουργίας 


Το 70% του κόστους λειτουργίας του προγράμματος που αφορά στις λειτουργικές δαπάνες, λαμβανομένου υπό¬ 
ψη και του μέγιστου δυνητικού ποσοστού των εγγραφομένων φοιτητών που απαλλάσσονται των τελών φοίτησης, 
ανέρχεται στο ποσό των 88.200,00€ και αναλύεται σε κατηγορίες δαπανών ως εξής: 


Κατηγορία δαπάνης 

Κόστος (€) 

1. Δαπάνες εξοπλισμού και λογισμικού και αναλωσίμων 

45.000,00 

II. Δαπάνες χορήγησης υποτροφιών 

3.000,00 

III. Δαπάνες μετακινήσεων 

10.000,00 

IV. Αμοιβές (μέλη ΔΕΠ, εξωτερικοί συνεργάτες, γραμματεία) 

17.000,00 

V. Λοιπές δαπάνες 

13.200,00 

Μερικό Σύνολο (70%) 

88.200,00 

VI. Λειτουργικά έξοδα Ιδρύματος (30%) 

37.800,00 

Σύνολο 

126.000,00 

Άρθρο 12 

Αιτιολόγηση επιβολής τέλους φοίτησης 

Το κόστος λειτουργίας του Π.Μ.Σ. θα καλυφθεί από την 
καταβολή τελών φοίτησης από τους φοιτητές, το οποίο 
ανέρχεται σε 4.000,00 ευρώ ανά φοιτητή για το σύνολο 
των σπουδών του. Η αύξηση του αριθμού εισακτέων στο 
Πρόγραμμα Προπτυχιακών Σπουδών σε συνδυασμό με 
τη μείωση της επιχορήγησης που λαμβάνει το Τμήμα 
απότονΤακτικό Προϋπολογισμό του Ιδρύματος καθιστά 
αδήριτη την ανάγκη επιβολής τελών φοίτησης, για την 
λειτουργία του παρόντος Π.Μ.Σ. Τα τέλη φοίτησης κα¬ 
λύπτουν τα έξοδα διοικητικής και τεχνικής υποστήριξης 
(αμοιβή γραμματέως) και λοιπά αναλώσιμα γραμματεί¬ 
ας, έξοδα εκπόνησης των μεταπτυχιακών ερευνητικών 
μελετών (μικροβιολογικά υποστρώματα, αντιδραστήρια 
και λοιπά αναλώσιμα), έκτακτες ανάγκες επισκευής και 
προμήθειας ανταλλακτικών ερευνητικών οργάνων, τέλη 
δημοσίευσης σε επιστημονικά περιοδικά των εργασιών 
των μεταπτυχιακών φοιτητών, δαπάνες για εκπαιδευτι¬ 
κές επισκέψεις σε επιχειρήσεις τροφίμων, μετακινήσεις 
για παρουσιάσεις των εργασιών των διδασκόντων και 
των μεταπτυχιακών φοιτητών σε επιστημονικά συνέδρια 
και, τέλος, δαπάνες έκτακτου διδακτικού προσωπικού 
και αγοράς ή επικαιροποίησης εκπαιδευτικού υλικού. 
Από το επιβαλλόμενο τέλος φοίτησης καλύπτεται και το 
ποσοστό των φοιτητών που απαλλάσσονται από αυτό. 

Άρθρο 13 

Διάρκεια λειτουργίας 

Το Π.Μ.Σ. προβλέπεται να λειτουργήσει για πέντε έτη, 
δηλ. μέχρι το ακαδημαϊκό έτος 2022- 2023. 

Άρθρο 14 

Μεταβατικές Διατάξεις 

Τα επιμέρους θέματα που αφορούν τις μεταπτυχιακές 
σπουδές θα ρυθμίζονται από τον Κανονισμό Μεταπτυ¬ 
χιακών Σπουδών. Όλα τα θέματα που δεν αναφέρονται 
στην παρούσα απόφαση ή στον Κανονισμό Μεταπτυχι¬ 
ακών Σπουδών θα ρυθμίζονται με απόφαση των αρμο¬ 
δίων από το νόμο οργάνων. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2018 

Ο Πρύτανης 

ΓΕΩΡΓΙΟΣ ΠΑΠΑΔΟΥΑΗΣ 


Αριθμ. 2115 _ (2) 

Κανονισμός διδακτορικών σπουδών του τμήματος 
Θεωρίας και Ιστορίας της Τέχνης της Σχολής Κα¬ 
λών Τεχνών της Ανωτάτης Σχολής Καλών Τεχνών. 

Ο ΣΥΓΚΛΗΤΟΣ ΤΗΣ ΑΝΩΤΑΤΗΣ ΣΧΟΛΗΣ ΚΑΛΩΝ 
ΤΕΧΝΩΝ 

Έχοντας υπόψη: 

1. Τις διατάξεις του άρθρου 13, παρ. 2 σημείο (ιε) 
σε συνδυασμό με το άρθρο 31, παρ. 1 σημείο (α) του 
ν. 4485/2017 (ΦΕΚ 114/4-8-2017, Α'). 


2. Τις διατάξεις του 45, παρ. 2 του ν. 4485/2017 (ΦΕΚ 
114/4-8-2017, Α’), σύμφωνα με τις οποίες «Με απόφαση 
της Συνέλευσης του Τμήματος καταρτίζεται ο Κανονι¬ 
σμός Διδακτορικών Σπουδών του Τμήματος, ο οποίος 
εγκρίνεται από τη Σύγκλητο, δημοσιεύεται στην Εφημε¬ 
ρίδα της Κυβερνήσεως, αναρτάται στο διαδικτυακό τόπο 
τουΤμήματος και κοινοποιείται στο Υπουργείο Παιδείας, 
Έρευνας και Θρησκευμάτων.». 

3. Την αριθμ. πρωτ. 5094/1-12-2014 απόφαση του Συμ¬ 
βουλίου της Ανωτάτης Σχολής Καλών Τεχνών (ΑΣΚΤ) με 
την οποία διορίστηκε ο Καθηγητής Παναγιώτης Χαραλά- 
μπους ως Πρύτανης της ΑΣΚΤ (ΦΕΚ 792 τ. ΥΟΔΔ). 

4. Το απόσπασμα πρακτικών της Συγκλήτου της ΑΣΚΤ 
(συνεδρία 17-5-2018). 

5. Το απόσπασμα πρακτικών της Συνέλευσης του 
Τμήματος Θεωρίας και Ιστορίας της Τέχνης (συνεδρία 
16-4-2018) της Σχολής Καλών Τεχνών της ΑΣΚΤ. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
(Απόφαση Συνέλευσης Τμήματος, συνεδρία 
16/4/2018) 

α. Επιλογή υποψηφίων διδακτόρων 

Η διαδικασία επιλογής υποψηφίων διδακτόρων και οι 
προϋποθέσεις απονομής Διδακτορικού Διπλώματος (ΔΔ) 
στοΤμήμα Θεωρίας και ΙστορίαςτηςΤέχνης ρυθμίζονται 
από το ν. 4485/2017, όπως ισχύει, και από τον παρόντα 
Κανονισμό, και εξειδικεύονται με αποφάσεις της Συνέ¬ 
λευσης του Τμήματος. 

Οι υποψήφιοι διδάκτορες πρέπει να είναι πτυχιούχοι 
ελληνικών Πανεπιστημίων ή αναγνωρισμένων ομοταγών 
Ιδρυμάτων άλλων χωρών. Βασικό προαπαιτούμενο είναι 
η κατοχή Διπλώματος Μεταπτυχιακών Σπουδών (ΔΜΣ). 
Πτυχιούχοι ΑΤΕΙ, ΑΣΠΑΙΤΕ ή ισότιμων Σχολών μπορούν 
να γίνουν δεκτοί ως υποψήφιοι διδάκτορες, εφόσον είναι 
κάτοχοι ΔΜΣ. Κατ'εξαίρεση, γίνονται δεκτοί και υποψή¬ 
φιοι με αναγνωρισμένο ερευνητικό ή συγγραφικό έργο. 

Οι υποψήφιοι με δική τους πρωτοβουλία συμπληρώ¬ 
νουν και υποβάλλουν στη Γραμματεία του Τμήματος, 
κατά τους μήνες Σεπτέμβριο και Φεβρουάριο κάθε 
ακαδημαϊκού έτους, σχετική αίτηση συνοδευόμενη 
από αναλυτική ερευνητική πρόταση (έως 15 σελίδες), 
βιογραφικό σημείωμα και πιστοποιητικά σπουδών. Τίτ¬ 
λοι σπουδών που έχουν χορηγηθεί από αναγνωρισμένα 
ομοταγή Ιδρύματα του εξωτερικού, θα πρέπει να φέρουν 
τις νόμιμες θεωρήσεις και να συνοδεύονται από επίσημες 
μεταφράσεις και τις αποφάσεις ισοτιμίας. Στην αίτηση 
αναγράφεται ο προτεινόμενος τίτλος, η προτεινόμενη 
γλώσσα εκπόνησης, καθώς και ο προτεινόμενος Επιβλέ- 
πων της διατριβής. Η αίτηση και η αντίστοιχη ερευνητική 
πρόταση υποβάλλονται στην ελληνική γλώσσα. 

Η διαδικασία επιλογής και η τελική απόφαση εξαρ- 
τώνται από τα απαιτούμενα προσόντα του υποψηφίου 
όπως προσδιορίζονται παρακάτω, και κυρίως από τη 
βούληση μέλους ΔΕΠ να αναλάβει την επίβλεψη της 
συγκεκριμένης διατριβής. Σε ειδικές περιπτώσεις (λχ. 

σε περιπτώσεις υποψηφίων με διεθνώς αναγνωρισμένο 
ερευνητικό ή συγγραφικό έργο) και μετά από αιτιολογη¬ 
μένη απόφαση της Συνέλευσης, μπορεί να γίνει δεκτός 
ως υποψήφιος διδάκτορας και μη κάτοχος ΔΜΣ. Βασικά 
κριτήρια για την επιλογή των υποψηφίων, τα οποία λαμ- 
βάνονται οπωσδήποτε υπόψη, είναι: 

α) Ο γενικός βαθμός του ΔΜΣ, ο οποίος δεν πρέπει να 
είναι κατώτερος του επτά (7), χωρίς υπολογισμό της με¬ 
ταπτυχιακής διπλωματικής εργασίας της οποίας ο βαθ¬ 
μός επίσης δεν πρέπει να είναι κατώτερος του επτά (7). 

β) Άριστη γνώση (Γ2ΛΙ2) μίας ξένης γλώσσας και πολύ 
καλή (Γ1/(Ι1) γνώση μίας δεύτερης ξένης γλώσσας Η 
υποβολή αναγνωρισμένου πιστοποιητικού γνώσηςτων 
ξένων γλωσσών απαλλάσσει τον υποψήφιο από την υπο¬ 
χρέωση συμμετοχής σε γραπτή εξέταση -απόδοση στα 
ελληνικά κειμένου τριακοσίων (300) περίπου λέξεων- 
διάρκειας μίας (1) ώρας. Ολοκληρωμένες σπουδές σε 
ομοταγές εκπαιδευτικό Ίδρυμα άλλης χώρας αποτελούν 
επαρκή απόδειξη για την απαιτούμενη γνώση της γλώσ¬ 
σας στην οποία έγιναν οι σπουδές. Για τους αλλοδαπούς 
υποψηφίους απαιτείται, επιπλέον, η καλή και πιστοποι¬ 
ημένη γνώση της ελληνικής γλώσσας. 

Συμπληρωματικά κριτήρια για την επιλογή των υπο¬ 
ψηφίων είναι ιδίως: 

α) Δημοσιεύσεις σε έγκυρα επιστημονικά περιοδικά. 

β) Ανακοινώσεις σε έγκυρα επιστημονικά συνέδρια. 

γ) Λοιπή ερευνητική δραστηριότητα. 

Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου, και 
ορίζει μία 3μελή Επιτροπή ανά κατηγορία αιτήσεων. 
Κάθε 3μελής Επιτροπή, που αποτελείται από μέλη ΔΕΠ 
του Τμήματος, εξετάζει τις αντίστοιχες αιτήσεις και τα 
συνυποβαλλόμενα έγγραφα και καλεί τους υποψηφίους 
σε συνέντευξη. Κατόπιν υποβάλλει στη Συνέλευση του 
Τμήματος αναλυτικό υπόμνημα, στο οποίο αναγράφο¬ 
νται οι λόγοι για τους οποίους κάθε υποψήφιος πρέπει ή 
δεν πρέπει να γίνει δεκτός, καθώς και ο προτεινόμενος 
Επιβλέπων, εφόσον αυτός δεν έχει προταθεί από τον 
υποψήφιο. Η Συνέλευση του Τμήματος, αφού λάβει τη 
γνώμη του προτεινόμενου Επιβλέποντος, τη συνεκτιμά 
με το υπόμνημα της Επιτροπής και εγκρίνει ή απορρί¬ 
πτει αιτιολογημένα την αίτηση κάθε υποψηφίου. Στην 
εγκριτική απόφαση ορίζεται και η γλώσσα συγγραφής 
της κάθε διατριβής. 

Η Συνέλευση ορίζει, επίσης, για κάθε υποψήφιο διδά¬ 
κτορα 3μελή Συμβουλευτική Επιτροπή (ΣΕ). Ένα από τα 
μέλη της Επιτροπής είναι ο Επιβλέπων ο οποίος μπορεί 
να ανήκει στη βαθμίδα του καθηγητή, του αναπληρωτή 
καθηγητή ή του επίκουρου καθηγητή της Ανωτάτης Σχο¬ 
λής ΚαλώνΤεχνών (ΑΣΚΤ) ή άλλου ΑΕΙ, ή μπορεί να είναι 
ερευνητής βαθμίδας Α', Β'ή Γ ο οποίος υπηρετεί σε ερευ¬ 
νητικό κέντρο του άρθρου 13Α του ν. 4310/29 Ί 4.Τα άλλα 
δύο (2) μέλη της Επιτροπής μπορεί να είναι μέλη ΔΕΠ 
από τις τρεις πρώτες βαθμίδες του Τμήματος ή άλλων 
Τμημάτων ΑΕΙ, ή καθηγητές αναγνωρισμένων ως ομο- 
ταγών Ιδρυμάτων της αλλοδαπής, κάτοχοι Διδακτορικού 
Διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014 ή 


από αναγνωρισμένα ερευνητικά κέντρα ή ινστιτούτα της 
αλλοδαπής, με το ίδιο ή συναφές γνωστικό αντικείμενο 
με την υπό κρίση διατριβή. Στη ΣΕ μετέχει τουλάχιστον 
ένα (1) μέλος ΔΕΠ του Τμήματος Θεωρίας και Ιστορίας 
τηςΤέχνης. Κάθε μέλοςΔΕΠ τουΤμήματος μπορεί να επι¬ 
βλέπει μέχρι πέντε (5) το πολύ υποψήφιους διδάκτορες. 

Αν για οποιονδήποτε λόγο ο Επιβλέπων εκλείψει ή 
διαπιστωμένα αδυνατεί να τελέσει χρέη Επιβλέποντος 
για μεγάλο χρονικό διάστημα και, σε κάθε περίπτωση, 
για διάστημα όχι μικρότερο του έτους, η Συνέλευση του 
Τμήματος, εκτιμώντας τις περιστάσεις, αναθέτει σε άλ¬ 
λον την επίβλεψη, ύστερα από αίτηση του υποψήφιου 
διδάκτορα και γνώμη του προτεινόμενου Επιβλέποντος, 
διαφορετικά σε ένα από τα άλλα δύο (2) μέλη της ΣΕ, 
ακόμη και καθ' υπέρβαση του προβλεπόμενου για κάθε 
Επιβλέποντα μέγιστου αριθμού υποψηφίων διδακτόρων. 
Αν ο αρχικός Επιβλέπων μετακινηθεί σε άλλο ΑΕΙ ή Τμήμα 
ΑΕΙ ή συνταξιοδοτηθεί, συνεχίζει να τελεί χρέη Επιβλέ- 
ποντος των διατριβών που είχε αναλάβει, και ο τίτλος 
απονέμεται από το ΑΕΙ, στο οποίο ανήκει τοΤμήμα, όπου 
ξεκίνησε η εκπόνηση της κάθε διατριβής. 

Η περαιτέρω διαδικασία καθορίζεται, με βάση τις δι¬ 
ατάξεις του ν. 4485/2017, ως εξής: 

Η χρονική διάρκεια για την εκπόνηση της διατριβής 
δεν μπορεί να είναι μικρότερη από τρία (3) πλήρη ημε¬ 
ρολογιακά έτη από την ημερομηνία ορισμού της Συμ¬ 
βουλευτικής Επιτροπής. Γλώσσα της διατριβής είναι η 
ελληνική, εκτός αν με απόφαση της Συνέλευσης οριστεί 
άλλως. 

Με αίτηση του υποψηφίου, στο τέλος κάθε έτους, είναι 
δυνατόν, μετά από σχετική εισήγηση της ΣΕ και ειδικά 
αιτιολογημένη απόφαση της Συνέλευσης, να μην προ- 
σμετρηθεί, σε περίπτωση ανωτέρας βίας ή σε εξαιρετικές 
περιπτώσεις, τμήμα του χρόνου που έχει διαρρεύσει. 
Αναστολή φοίτησης κατά τα ανωτέρω δίνεται για διά¬ 
στημα μέχρι δώδεκα (12) μήνες συνολικά. 

Ο υποψήφιος διδάκτορας, κάθε έτος, παρουσιάζει 
προφορικά ενώπιον της ΣΕ αναλυτικό υπόμνημα, το 
οποίο υποβάλλει και εγγράφως, αναφορικά με την 
πρόοδο της διδακτορικής του διατριβής. Αντίγραφο του 
υπομνήματος, σχόλια επ' αυτού από τον Επιβλέποντα 
ή τη ΣΕ, καθώς και η αντίστοιχη έκθεση προόδου υπο¬ 
γεγραμμένη από τα μέλη της ΣΕ, καταχωρούνται στον 
ατομικό φάκελο του υποψηφίου. 

Το θέμα της διδακτορικής διατριβής μπορεί να αλλάξει 
με αιτιολογημένη αίτηση του υποψηφίου προς τη Συνέ¬ 
λευση και έπειτα από συνεννόησή του με τη ΣΕ, η οποία 
και εισηγείται σχετικά. 

Ο υποψήφιος διδάκτορας έχει υποχρέωση, όταν του 
ζητηθεί, να προσφέρει εκπαιδευτικές υπηρεσίες στο 
Τμήμα. 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι 
και πέντε (5) έτη μετά την ολοκλήρωση της διδακτορι- 
κήςτους διατριβής, διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών. 

β. Υποστήριξη και έγκριση διδακτορικής διατριβής 

1. Μόλις ο υποψήφιος ολοκληρώσει το ερευνητικό 
ή άλλης φύσεως προκαταρκτικό έργο, το παρουσιάζει 
στη Συμβουλευτική Επιτροπή, η οποία αποφασίζει αν 
είναι επαρκές ή χρειάζεται συμπλήρωση. Στην πρώτη 
περίπτωση επιτρέπεται στον υποψήφιο η συγγραφή της 
διατριβής σε προτελική μορφή. 

Η προτελική μορφή της διατριβής υποβάλλεται στη ΣΕ, 
μετά τη σχετική γνωμάτευση της οποίας ο υποψήφιος 
προχωρεί στην τελική συγγραφή. Ο υποψήφιος δεν είναι 
υποχρεωμένος να υιοθετήσει τις απόψεις της ΣΕ. 

Η διατριβή στην τελική της μορφή πρέπει να είναι τυ¬ 
πωμένη με επιμέλεια, και πάντως σε χαρτί Α4, 80 γραμ¬ 
μαρίων τουλάχιστον, με έντυπο εξώφυλλο και χαρτοβι- 
βλιοδετημένη. 

Στο τέλος του κειμένου της πρέπει να υπάρχει περί¬ 
ληψη σε ξένη γλώσσα. Σε περίπτωση που η διατριβή 
συντάσσεται σε άλλη γλώσσα, ο υποψήφιος πρέπει να 
επισυνάπτει εκτεταμένη περίληψή της στην ελληνική 
γλώσσα. Η διατριβή δεν πρέπει να έχει κοινοποιηθεί σε 
τρίτους πριν από την τελική κρίση της. Η διατριβή στην 
τελική της μορφή υποβάλλεται στη ΣΕ με αίτηση του 
υποψήφιου διδάκτορα. Αν η ΣΕ αποδεχθεί την αίτηση 
του υποψηφίου, συντάσσει αναλυτική εισηγητική έκθεση 
και την υποβάλλει στη Συνέλευση του Τμήματος για τον 
ορισμό της 7μελούς Εξεταστικής Επιτροπής. 

2. Μετά την κατάθεση της διατριβής (σε οκτώ αντίτυ¬ 
πα) από τον υποψήφιο διδάκτορα στη Γραμματεία του 
Τμήματος αποφασίζεται από τη Συνέλευση του Τμήμα¬ 
τος, με πρόταση της Συμβουλευτικής Επιτροπής, ο ορι¬ 
σμός 7μελούς Εξεταστικής Επιτροπής για την κρίση της 
διατριβής. Στην Εξεταστική Επιτροπή συμμετέχουν τα 
μέλη της ΣΕ, εκτός από τα αφυπηρετήσαντα μέλη αυτής, 
και τα υπόλοιπα τέσσερα (4) ορίζονται από τη Συνέλευ¬ 
ση.Τα αφυπηρετήσαντα μέλη της ΣΕ αντικαθίστανται με 
την ίδια απόφαση της Συνέλευσης από ισάριθμα μέλη 
που πληρούν τα κριτήρια ορισμού τους ως μελών ΣΕ 
όπως αυτά προβλέπονται στον παρόντα Κανονισμό με 
βάση το δεύτερο και το τρίτο εδάφιο της παραγράφου 2 
του άρθρου 39 του ν. 4485/2017. Τα υπόλοιπα τέσσερα 
(4) μέλη της 7μελούς Εξεταστικής Επιτροπής μπορεί να 
είναι μέλη ΔΕΠ από τις τρεις πρώτες βαθμίδες τουΤμήμα- 
τος ή άλλων Τμημάτων ΑΕΙ, ή καθηγητές αναγνωρισμέ¬ 
νων ως ομοταγών Ιδρυμάτων της αλλοδαπής, κάτοχοι 
Διδακτορικού Διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014 ή από αναγνωρισμένα ερευνητικά κέντρα 
ή ινστιτούτα της αλλοδαπής, με το ίδιο ή συναφές γνω¬ 
στικό αντικείμενο με την υπό κρίση διατριβή. 

3. Μετά την παρέλευση 30 ημερών και πάντως όχι 
περισσότερων από 45 από τη συγκρότηση της Εξετα¬ 
στικής Επιτροπής, ο Πρόεδρος του Τμήματος συγκαλεί 
με ειδική πρόσκληση την Εξεταστική Επιτροπή σε καθο¬ 
ρισμένο τόπο και χρόνο, όπου ο υποψήφιος διδάκτωρ 
αναπτύσσει δημόσια και προφορικά τη διατριβή του. Οι 
προθεσμίες αυτές μπορούν να παραταθούν κατά 45 το 
πολύ μέρες ύστερα από έγκριση της Συνέλευσης. 

Η δημόσια προφορική δοκιμασία του υποψηφίου 
αναγγέλλεται μία (1) τουλάχιστον εβδομάδα νωρίτερα 


με ανακοίνωση της Γραμματείας του Τμήματος στους 
πίνακες ανακοινώσεων της Σχολής και του Τμήματος. 
Μπορεί επίσης να αναγγελθεί με σχετική δημοσίευση 
σε εφημερίδες. 

4. Κατά την προφορική δοκιμασία ο υποψήφιος ανα¬ 
πτύσσει το θέμα του ενώπιον της Εξεταστικής Επιτροπής 
και του κοινού μέσα σε 45 λεπτά το πολύ και απαντά σε 
ερωτήσεις της Εξεταστικής Επιτροπής. Η διάρκεια των 
ερωταποκρίσεων δεν πρέπει να ξεπερνά τη μία και μισή 
ώρα. Κατά την ανάπτυξη του θέματος και κατά τη συζή¬ 
τηση ο υποψήφιος μπορεί να κάνει χρήση εποπτικών 
μέσων. Η διαδικασία της δημόσιας υποστήριξης προϋπο¬ 
θέτει τη φυσική παρουσία των τεσσάρων (4) τουλάχιστον 
μελών της Εξεταστικής Επιτροπής, ενώ τα λοιπά μέλη 
μπορούν να συμμετέχουν και μέσω τηλεδιάσκεψης. Τα 
αφυπηρετήσαντα μέλη της ΣΕ, που έχουν αντικαταστα- 
θεί κατά τα ανωτέρω προβλεπόμενα, μπορεί να παρί- 
στανται κατά τη συνεδρίαση χωρίς δικαίωμα ψήφου. 

5. Μετά την παραπάνω διαδικασία, η Εξεταστική Επι¬ 
τροπή αποσύρεται για να αποφασίσει αν η διατριβή και 
η υποστήριξή της από τον υποψήφιο ήταν επιτυχής. Η 
Επιτροπή κρίνει τη διατριβή ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη και με βάση αυτά τα κριτήρια την εγκρί¬ 
νει, με πλειοψηφία πέντε (5) τουλάχιστον από τα μέλη 
της. Στη συνεδρίαση προεδρεύει το αρχαιότερο από τα 
μέλη της Επιτροπής. 

6. Εφόσον το αποτέλεσμα της ψηφοφορίας είναι θε¬ 
τικό, η Επιτροπή αποφασίζει κατά πλειοψηφία για το 
βαθμό (άριστα, λίαν καλώς, καλώς) της διατριβής. 

7. Η Επιτροπή, με ευθύνη του Προέδρου της, συντάσ¬ 
σει πρακτικό, όπου καταγράφονται με συντομία και σα¬ 
φήνεια η εισήγηση του Επιβλέποντα, η διαδικασία της 
υποστήριξης της διατριβής, τα κύρια σημεία της συζή¬ 
τησης και η αιτιολόγηση ψήφου των μελών της Επιτρο¬ 
πής. Τα μέλη της Εξεταστικής Επιτροπής που ενδεχο¬ 
μένως μειοψήφησαν καταθέτουν αναλυτικό σημείωμα 
στο οποίο εξηγούν τους λόγους της διαφωνίας τους. Το 
πρακτικό υπογράφεται από όλα τα μέλη της Επιτροπής 
και διαβιβάζεται στη Συνέλευση. 

8. Αν η διατριβή εγκριθεί, ο υποψήφιος έχει υποχρέω¬ 
ση, προκειμένου να του απονεμηθεί ο τίτλος του διδά¬ 
κτορα, να καταθέσει στη Γραμματεία του Τμήματος έξι 
(6) αντίτυπα της διατριβής επιπλέον, τα οποία με δική 
της φροντίδα διανέμονται ως εξής: 

- Ένα (1) στη Βιβλιοθήκη της ΑΣΚΤ, καθώς και σε ψη¬ 
φιακό μέσο. 

- Δύο (2) στην Εθνική Βιβλιοθήκη. 

- Δύο (2) στη Βιβλιοθήκη της Βουλής. 

- Ένα (1) στο Κέντρο Τεκμηρίωσης του Εθνικού Ιδρύ¬ 
ματος Ερευνών, καθώς και σε ψηφιακό μέσο. 

Προτού χορηγηθεί το έγγραφο του τίτλου του διδάκτο¬ 
ρα, ο ενδιαφερόμενος, με την φροντίδα του Τμήματος, 
πρέπει να συμπληρώσει ειδικό έντυπο του Κέντρου Τεκ- 
μηρίωσης (ΚΤ) του Εθνικού Ιδρύματος Ερευνών (ΕΙΕ) με 
περίληψη της διατριβής και επιστημονικά στοιχεία που 
αφορούν στο περιεχόμενό της. Το έντυπο αυτό, καθώς 
και ένα αντίτυπο της διατριβής, αποστέλλονται από τη 
Γραμματεία του Τμήματος στο ΚΤ του ΕΙΕ για την ενη- 

μέρωση του Εθνικού Αρχείου Ελληνικών Διδακτορικών 
Διατριβών. 

9. Ως ημερομηνία ανακήρυξης θεωρείται η ημερομη¬ 
νία εξέτασης της διατριβής από την7μελή Επιτροπή και 
ημερομηνία αναγόρευσης η ημερομηνία συνεδρίασης 
της Συνέλευσης. Στον διδάκτορα μπορεί να χορηγείται, 
πριν από την καθομολόγηση, βεβαίωση ότι έχει περα¬ 
τώσει επιτυχώς τη διατριβή του. 

Η ορκωμοσία και η αναγόρευση του υποψηφίου σε δι¬ 
δάκτορα γίνεται, παρουσία του Πρύτανη ή του αρμόδιου 
Αντιπρύτανη, του Κοσμήτορα και προσκεκλημένων, με 
την ανάγνωση του πρακτικού της Εξεταστικής Επιτρο¬ 
πής σε ειδική δημόσια συνεδρίαση της Συνέλευσης η 
οποία συγκαλείται από τον Πρόεδρο του Τμήματος. Η 
καθομολόγηση του διδάκτορα έχει ως εξής: 

Αξιωθείς του Διπλώματος του διδάκτορος του Τμήμα- 
τος Θεωρίας και ΙστορίαςτηςΤέχνηςτης ΑΣΚΤ, ορκίζομαι 
ότι θα καταβάλλω κάθε προσπάθεια για την προαγωγή 
της επιστήμης που επέλεξα να θεραπεύσω και εν γένει 
του πολιτισμού. Η έρευνά μου θα είναι πάντα προσανα¬ 
τολισμένη στην αναζήτηση των αξιών της αυθεντικό¬ 
τητας και της αλήθειας, τις οποίες πάντα θα υπηρετώ 
με στόχο τη βελτίωση και προαγωγή της επιστήμης και 
του πολιτισμού. 

Η απονομή των Διδακτορικών Διπλωμάτων γίνεται 
συγχρόνως με την απονομή των Διπλωμάτων Μεταπτυ¬ 
χιακών Σπουδών και των πτυχίων του Τμήματος. Κατά 
την τελετή οι διδάκτορες προηγούνται των λοιπών απο¬ 
φοίτων. 

Τίτλος που χορηγήθηκε είναι δυνατόν να ανακληθεί 
ή να ακυρωθεί, αν αποδειχθεί ότι δεν συνέτρεχαν την 
περίοδο της απόκτησής του οι εκ του νόμου προϋποθέ¬ 
σεις κτήσης του. Η ανάκληση ή ακύρωση γίνεται από τα 
οικεία όργανα που απένειμαν τον τίτλο, με πλειοψηφία 
των τριών τετάρτων. 

γ. Διδακτορικό Δίπλωμα 

Στο Διδακτορικό Δίπλωμα αναφέρεται το Ίδρυμα, η 
Σχολή, το Τμήμα, ο α/α, το όνομα, το πατρώνυμο, ο τόπος 
καταγωγής, το γνωστικό αντικείμενο, ο τίτλος της διατρι¬ 
βής, ο βαθμός και η ημερομηνία απονομής. Υπογράφεται 
από τον Πρύτανη, τον Κοσμήτορα, τον Πρόεδρο του Τμή¬ 
ματος και τον Προϊστάμενο Γραμματείας του Τμήματος. 


Το ΔΔ μπορεί να χορηγείται και σε περγαμηνή, αν τού¬ 
το ζητηθεί από τον ίδιο τον διδάκτορα, ο οποίος στην 
περίπτωση αυτή καταβάλλει την αξία της, όπως αυτή 
καθορίζεται κάθε φορά αρμοδίως. 

Στο ΔΔ επισυνάπτεται Παράρτημα Διπλώματος στην 
ελληνική και αγγλική γλώσσα, σύμφωνα με τους ορι¬ 
σμούς του ν. 3374/2005 όπως ισχύει, υπόδειγμα του 
οποίου επισυνάπτεται στον παρόντα Κανονισμό και 
αποτελεί αναπόσπαστο μέρος του. 

ΠΝΕΥΜΑΤΙΚΑ ΔΙΚΑΙΩΜΑΤΑ 

Η προσέγγιση, το περιεχόμενο και τα αποτελέσματα 
της διδακτορικής διατριβής αποτελούν προϊόν προσω¬ 
πικής δημιουργικής εργασίαςτου φοιτητή που διατηρεί 
τα πνευματικά δικαιώματα σε κάθε μορφή μελλοντικής 
αξιοποίησής της (π.χ. δημοσιεύσεις, εφαρμογή κ.λπ.) 
υπό την προϋπόθεση της αναφοράς του Τμήματος, του 
Επιβλέποντα και των λοιπών μελών της Συμβουλευτικής 
Επιτροπής. Ενδεχόμενη τεκμηριωμένη αποκάλυψη εκτε¬ 
νούς αντιγραφής χωρίς ουσιαστική πρωτότυπη συμβολή 
συνιστά λόγο ακυρότητας του τίτλου ανεξάρτητα από το 
χρόνο απόκτησής του. Οι Επιβλέποντες και τα λοιπά μέλη 
των Συμβουλευτικών Επιτροπών παρέχουν κατευθύν¬ 
σεις για την εκπόνηση της διδακτορικής διατριβής χωρίς 
να συμμετέχουν στην εκπόνηση και, κατ' επέκταση, να 
διεκδικούν πνευματικά δικαιώματα επ’ αυτής. 

ΜΕΤΑΒΑΤΙΚΕΣ ΔΙΑΤΑΞΕΙΣ 

Υποψήφιοι διδάκτορες που έχουν ήδη γίνει δεκτοί 
στο Τμήμα πριν την έγκριση του παρόντος Κανονισμού, 
εντάσσονται στις διατάξεις αυτού ανάλογα με το στά¬ 
διο στο οποίο ευρίσκονται και εφόσον δεν έχει οριστεί 
για αυτούς, κατά την έναρξη ισχύος του ν. 4485/2017, η 
αντίστοιχη 7μελής Εξεταστική Επιτροπή. 

ΚΑΝΟΝΙΣΤΙΚΟ ΠΛΑΙΣΙΟ 

Για κάθε θέμα που θα προκύψει κατά την εφαρμογή 
του παρόντος Κανονισμού αποφασίζει η Συνέλευση του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2018 

Ο Πρύτανης 

ΠΑΝΑΓΙΩΤΗΣ ΧΑΡΑΛΑΜΠΟΥΣ 

